
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 7P/68/2024 8824201213 21. 08. 2024 JUDr. Martina Melníková ECLI:SK:OSVT:2024:8824201213.5
ROZSUDOK V MENE SLOVENSKEJ REPUBLIKY Okresný súd Vranov nad Topľou sudcom JUDr. Martinou Melníkovou v právnej veci starostlivosti súdu o maloletých, mal. A. B., nar. XX.XX.XXXX, mal. C. B., nar. XX.XX.XXXX, mal. D. B., nar. XX.XX.XXXX, bytom u otca, zastúpení kolíznym opatrovníkom Úradom práce, sociálnych vecí a rodiny, odbor sociálnych vecí a rodiny, oddelenie sociálnoprávnej ochrany detí a sociálnej kurately, Námestie slobody 5, Vranov nad Topľou, na návrh matky: E. C., nar. XX.XX.XXXX, bytom F. XX/XX, XXX XX F., za účasti otca: G. B., nar. XX.XX.XXXX, trvale bytom H. XXX, XXX XX H., o zmenu úpravy rodičovských práv a povinností k mal. deťom, takto rozhodol: I. Súd m e n í III. výrok rozsudku Okresného súdu Vranov nad Topľou sp. zn. 7P/68/2023 zo dňa 16.08.2023 a to tak, že maloleté deti: mal. A. B., nar. XX.XX.XXXX, mal. C. B., nar. XX.XX.XXXX, mal. D. B., nar. XX.XX.XXXX sa zverujú do osobnej starostlivosti matky. Zastupovať maloleté deti a spravovať ich majetok b u d ú obaja rodičia. II. Súd m e n í V. výrok rozsudku Okresného súdu Vranov nad Topľou sp. zn. 7P/68/2023 zo dňa 16.08.2023 a to tak, že otec sa z a v ä z u j e prispievať na výživu na maloletého A. B., nar. XX.XX.XXXX vo výške 150,- eur mesačne, na mal. C. B., nar. XX.XX.XXXX vo výške 150,- eur mesačne a na mal. D. B., nar. XX.XX.XXXX vo výške 100,- eur mesačne k rukám matky vždy do 26- teho dňa v mesiaci vopred počnúc dňom 01.09.2024. III. Súd m e n í IV. výrok rozsudku Okresného súdu Vranov nad Topľou sp. zn. 7P/68/2023 zo dňa 16.08.2023 a to tak, že v mesiaci august 2024 je otec oprávnený stretnúť sa s mal. deťmi od 24.08.2024 od 17.00 hod. do 26.08.2024 do 19.00 hod. v mieste bydliska otca s tým, že matka mal. detí privezie deti do miesta bydliska otca a deti si matka prevezme v mieste bydliska otca. Od 01.09.2024 a následne je otec oprávnený stretávať sa s mal. deťmi každý párny týždeň v mesiaci v mieste svojho bydliska od piatka 18.00 hod. do nedele 15.00 hod. s tým, že matka mal. deti privezie do miesta bydliska otca a deti si matka prevezme v mieste bydliska otca. IV. Žiaden z účastníkom n e m á nárok na náhradu trov konania. odôvodnenie: 1.Podľa § 221 písm. a) Civilného sporového poriadku písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 2.Tento rozsudok neobsahuje odôvodnenie, pretože po jeho vyhlásení sa účastníci vzdali práva odvolania.
Poučenie: Proti tomuto rozsudku odvolanie nie je prípustné, pretože účastníci konania sa po jeho vyhlásení vzdali práva podať odvolanie a rozsudok nadobudne právoplatnosť dňom jeho doručenia. Rozsudky o výživnom sú vykonateľné doručením. Ak povinný dobrovoľne nesplní peňažnú povinnosť, ktorú mu ukladá vykonateľné rozhodnutie, oprávnený môže podať návrh na vykonanie exekúcie podľa ustanovení § 38 a nasl. zákona č.233/1995 Z.z. Exekučného poriadku. Ak povinný dobrovoľne nesplní povinnosť, ktorú mu ukladá vykonateľné rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na výkon rozhodnutia podľa ustanovení § 370 a nasl. CMP.

